יוג'ין גודמן

יוג'ין גודמן (באנגלית: Eugene Goodman; נולד בסביבות 1980) הוא קצין אכיפת החוק אמריקאי, שכיהן בפועל כסגן קצינת משמר הסנאט של ארצות הברית מ-20 בינואר עד ראשית מרץ 2021. התפרסם לאור פעילותו כקצין במשטרת הקפיטול של ארצות הברית במהלך ההסתערות על הקפיטול, במהלכה הסיט את הפורעים מחדירה אל מליאת הסנאט של ארצות הברית. ב-12 בפברואר 2021, הסנאט האמריקאי אימץ החלטה לעטרו במדליית הזהב של הקונגרס. גודמן נולד בסביבות 1980 וגדל בחלקה הדרום-מזרחי של וושינגטון הבירה. בין השנים 2002–2006 שירת בדיוויזיה המוטסת ה-101 של צבא ארצות הברית ולחם במלחמת עיראק. בימים שלאחר ההסתערות על הקפיטול, היחידה לשעבר של גודמן, הקורפוס המוטס ה-18, פרסמה הצהרה בה חלקה הערכה על גבורתו, ואמרה כי ”הוא היה גיבור הרבה לפני יום רביעי האחרון.” בדצמבר 2006 עזב גודמן את הצבא האמריקאי והשתחרר בדרגת סרג'נט, ובמהלך 2009 הצטרף למשטרת הקפיטול של ארצות הברית. ב-6 בינואר 2021, כאשר פורעים הסתערו על מתחם הקפיטול, גודמן — ללא ליווי מעמיתיו השוטרים — התעמת עמם. יוחסו לו מעשי גבורה על שהערים על ההמון הזועם והסיט אותו הרחק ממליאת הסנאט במהלך הדקות בהן פונו חברי הסנאט של ארצות הברית אל מקום מבטחים. כאשר ההמון הגיע אל מצב שבו הדרך למליאת הסנאט הייתה פנויה, גודמן הדף את האדם הראשון בקהל הפורע ואז נסוג מהחדר. באחד מהדיווחים על אודות פעילותו, תוארו מעשיו כדלקמן: בקיצור, הוא הערים עליהם והפך ברצון לארנב עבור חבורת הזאבים הללו, הסיט אותם מהחדרים בהם המתינו שוטרים חמושים, מנע טרגדיה והציל חיים. חיים הכוללים את שלהם עצמם. — רנדולף טראנס סטארדיבנט, A lone Black officer faced down violent US Capitol mob, fooled them to save lives - Reese's Final Thought, באתר WUSA9‏, 11 בינואר 2021 (באנגלית) הנוכחים בזמן האירוע, בהם פוליטיקאים רפובליקנים ודמוקרטים לצד עיתונאים, שיבחו את גודמן על התושייה שהפגין ופעולותיו הנועזות. הסנאטור הרפובליקני בן סאס מנברסקה הילל את גודמן בכך ש"מנע באופן יחיד שפיכות דמים". פעולותיו של גודמן תועדו בצילומי וידאו קליפ בידי איגור בוביק, כתב הפינגטון פוסט. צילומיו של בוביק את גודמן הפכו ויראליים וזכו ליותר מ-10 מיליון צפיות. סרטון שני של העימות בין גודמן להמון הזועם פורסם ב-15 בינואר בידי פרופבליקה. בסרטון שפורסם ב-10 בפברואר 2021, בעיצומו של משפט ההדחה השני של דונלד טראמפ, נראה גודמן מוביל את הסנאטור מיט רומני הרחק מההמון הזועם במהלך ההסתערות על הקפיטול. לאחר ההסתערות על הקפיטול, קראו ג'יימי הריסון (אנ') ואחרים לעטר את גודמן במדליית הזהב של הקונגרס. החלטה דו-מפלגתית להענקת מדליית הזהב של הקונגרס הוצגה ב-13 בינואר 2021 בבית הנבחרים של ארצות הברית על ידי חברי בית הנבחרים עמנואל קליוור, ננסי מייס וצ'ארלי כריסט. חבר הקונגרס קליוור, נותן החסות המקורי להצעת החוק, כתב כי ”אלמלא הפעולות המהירות, הנחרצות וההרואיות של השוטר גודמן, הטרגדיה של ההתקוממות בשבוע שעבר עלולה הייתה להכפיל עצמה אל רמות שמעולם לא נראו בהיסטוריה של ארצות הברית. עם פרס זה, אנו יכולים להכיר את תודתנו לשוטר גודמן על שהציל אינספור חיים והגן על הדמוקרטיה שלנו.” נוסף על כך, גודמן עוטר במדליית השירות הציבורי הנכבד של הצבא (Army Distinguished Public Service Medal) בידי ראש מטה צבא ארצות הברית ומזכיר הצבא. בנוסף, עצומות מקוונות באתרי האינטרנט "Change.org" ו-"Care2" שקראו להעניק לגודמן את מדליית החירות הנשיאותית זכו ללמעלה מ-83,500 חתימות החל מ-21 בינואר 2021. גודמן, מצדו, אמר כי אינו מחפש שום הכרת תודה והביע דאגה מכך שהוא עלול להיות מטרה עבור חוגים קיצוניים, אך התעקש על כך שלו היה יכול היה עושה אותו הדבר בשנית. ב-20 בינואר 2021, במהלך ההשבעה של ג'ו ביידן לנשיאות ארצות הברית, ליווה גודמן את קמלה האריס לטקס השבעתה כסגנית נשיא ארצות הברית. באותו היום הוכרז כממלא המקום של סגן קצינת משמר הסנאט. ב-12 בפברואר 2021, הסנאט של ארצות הברית החליט פה אחד להעניק את מדליית הזהב של הקונגרס לגודמן. גודמן נכח בעת ההצבעה במליאת הסנאט, וזכה לתשואות מצד הסנאטורים והנוכחים. על מנת להעניק את הפרס דרושה גם הצבעה בבית הנבחרים. מדיה וקבצים בנושא יוג'ין גודמן בוויקישיתוף יוג'ין גודמן, במסד הנתונים הקולנועיים IMDb (באנגלית) עיטור הוענק לשוטר על גבורתו במהומות בקפיטול: "הפך למטרה בזמן הכאוס", באתר וואלה, 13 בפברואר 2021 דניאל סטראוס, Kamala Harris sworn in as US’s first female, Black and south Asian vice-president, באתר הגרדיאן, 20 בינואר 2021 (באנגלית) רבקה טאן, A Black officer faced down a mostly White mob at the Capitol: Meet Eugene Goodman, באתר וושינגטון פוסט, 14 בינואר 2021 (באנגלית) ליאו שיין השלישי, Hero Capitol Police officer is a 101st Airborne veteran, באתר Military Times‏, 13 בינואר 2021 (באנגלית) סטיבן ג'ונסון, AMERICAN HERO: Eugene Goodman defends the Capitol, באתר ניו יורק אמסטרדם ניוז, 14 בינואר 2021 (באנגלית) Video of this lone Capitol Police officer speaks volumes — even if he won't, באתר לוס אנג'לס טיימס, 15 בינואר 2021 (באנגלית) קייטלין או'קיין, Black officer seen risking his life to lead Capitol mob away from Senate chamber hailed as a hero, באתר CBS News‏, 12 בינואר 2021 (באנגלית) סקוטי אנדרוז, How a lone Capitol Police officer lured rioters away from the Senate chambers, באתר CNN‏, 12 בינואר 2021 (באנגלית) הולי הונדריץ', Eugene Goodman hailed for guiding Mitt Romney to safety, באתר BBC‏, 11 בפברואר 2021 (באנגלית) ‘He's a Hero!': Capitol Officer Could Receive Congressional Gold Medal, באתר NBC News‏, 14 בינואר 2021 (באנגלית) ג'ייסון ג'ונסון, Capitol officer Eugene Goodman must not fade into history — it’s happened before, באתר Yahoo!‏, 15 בינואר 2021 (באנגלית) בן סאס, QAnon Is Destroying the GOP From Within, באתר The Atlantic‏, 16 בינואר 2021 (באנגלית) קלי מקלפלין, Capitol Police Officer Eugene Goodman is being hailed as a hero for facing down an angry mob of Trump supporters and drawing them away from the Senate chamber, באתר Business Insider‏, 11 בינואר 2021 (באנגלית) עיישה קאמר, He went viral for saving the Senate, but Army vet Eugene Goodman ‘was a hero long before', באתר Daily Kos‏, 15 בינואר 2021 (באנגלית) ג'ק גילום, “Where They Countin’ the Votes?!”: New Video Details Tense Moments as Capitol Mob Sought Out Lawmakers, באתר פרופבליקה, 15 בינואר 2021 (באנגלית) סוכנויות הידיעות, תיעוד חדש ממהומות הקפיטול: פנס מפונה, רומני בורח וניצל, באתר ynet, 11 בפברואר 2021 ציוץ של ג'יימי הריסון ברשת החברתית אקס (טוויטר), 10 בינואר 2021 רון בליצר, Capitol Police Officer Eugene Goodman should be awarded Congressional Gold Medal, lawmakers say in resolution, באתר פוקס ניוז, 14 בינואר 2021 (באנגלית) ג'ורדן ויליאמס, Lawmakers introduce bill to award Capitol Police officer Congressional Gold Medal, באתר The Hill‏, 14 בינואר 2021 (באנגלית) סטפני גרליוס, Lawmakers want to honor Capitol Police officer Eugene Goodman with Congressional Gold Medal, באתר Yahoo!‏, 13 בינואר 2021 (באנגלית) ג'וליה ג'ייקובו, Mitt Romney thanks Capitol Officer Eugene Goodman for leading him away from rioters, באתר ABC News‏, 11 בפברואר 2021 (באנגלית) דרק מיי'גור, PETITION TO AWARD BLACK CAPITOL POLICE OFFICER EUGENE GOODMAN A MEDAL FOR BRAVERY PICKING UP STEAM, באתר Black Enterprise‏, 13 בפברואר 2021 (באנגלית) אמילי קוקריין, Eugene Goodman, Capitol Police Officer Who Diverted Mob, Is a Harris Escort, באתר הניו יורק טיימס, 20 בינואר 2021 (באנגלית) הארמיט קאור, Kamala Harris was escorted to the ceremony by the Capitol Police officer who led rioters away from Senate, באתר CNN‏, 20 בינואר 2021 (באנגלית) ג'וש מרקוס, Eugene Goodman, police officer hailed as Capitol riots hero, awarded congressional medal, באתר The Independent‏, 13 בפברואר 2021 (באנגלית) S. 35 AN ACT To award a Congressional Gold Medal to Officer Eugene Goodman, באתר הקונגרס